钦定古今图书集成/明伦汇编/官常典/第123卷 > 《赠张主事潜奉使阙里取衍圣公及三氏子孙赴京观幸学礼》李东阳
## 钦定古今图书集成/明伦汇编/官常典/第123卷 > 《赠张主事潜奉使阙里取衍圣公及三氏子孙赴京观幸学礼》李东阳

“汉家天子临雍日，孔氏云孙应时出。关西俊士东鲁
曹，奉使南来马行疾。长安雪后开新霁，炫耀山川豁
蒙密。经心道路远逶迤，翘首殿庭高崒嵂。百年盛典
闻褒恤，万古遗经重删述。极知礼乐超唐宋，冕十二
旒庭八佾。平生仰止在宫墙，真见升堂还入室。杏坛
弦诵想三千，童冠舞雩思六七。颜祠孟庙皆吾党，近者数弓遥天驿。会陪圭组导衿裾，归向虞廷拜天秩。